# El regal (pel·lícula de 2015)

El regal (títol original en anglès: The Gift) és un thriller psicològic estatunidenc i australià del 2015, escrit i dirigit per Joel Edgerton, protagonitzat per Rebecca Hall, Jason Bateman i pel mateix Joel Edgerton. La pel·lícula es va estrenar el 2016 en versió original subtitulada en català, i més endavant, es va estrenar el doblatge en català.

## Argument

Simon i Robyn Callen, es traslladen de Chicago a Los Angeles per la feina d'en Simon. Tot anant a comprar es troben amb en Gordon, un antic amic d'en Simon. En Gordon comença a oferir-los una sèrie de regals i a presentar-se sense avisar a casa seva. Una sèrie d'esdeveniments revelaran secrets del passat.

## Repartiment

* Jason Bateman: Simon
* Rebecca Hall: Robyn
* Joel Edgerton: Gordon "Gordo" Moseley
* Allison Tolman: Lucy
* Tim Griffin: Kevin 'KK' Keelor
* Busy Philipps: Duffy
* Adam Lazarre-White: Ron
* Beau Knapp: Detectiu Walker
* Wendell Price: Detectiu Mills
* Mirrah Foulkes: Wendy Dale
* Nash Edgerton: Frank Dale
* David Denman: Greg
* Katie Aselton: Joan
* David Joseph Craig: Stewart
* Susan May Pratt: Rhonda Ryan
* P.J. Byrne: Danny
* Felicity Price: Dra. Angela Derezio
* Melinda Alien: Agent immobiliària

## Al voltant de la pel·lícula

El regal va representar el debut com a director per l'australià Joel Edgerton conegut per interpretar títols com El gran Gatsby, Warrior o The Thing. La direcció de fotografia va anar a càrrec del català Eduard Grau, proporcionant una estètica i un to de llum que aporta naturalitat en el film, tot i tenir moments de gènere. Amb un pressupost de 5,0 milions de dòlars, la recaptació de la pel·lícula a nivell mundial va assolir els 58,9 milions de dòlars, 43,7 milions als Estats Units i Canadà i 15,2 milions de taquilla a la resta del món.

## Crítica

Al lloc web estatunidenc Rotten Tomatoes dedicat a la crítica i informació sobre pel·lícules, El regal obté una valoració positiva per part dels crítics del 92% sobre un total de 190 ressenyes, amb una valoració mitja de 7,45/10 i un 75% d'aprovació de l'audiència, amb un 3,72/5. El descriu com un film intel·ligent i amb un punt subversiu que desafia les expectatives del públic que es mantindrà inquiet a les seves butaques.
A l'agregador de ressenyes Metacritic, El regal obté una qualificació de 77/100 a partir de les revisions de 31 crítics, amb 29 opinions positives i 2 en la franja mixta. Per part dels usuaris la puntuació és del 8,4/10.
Segons l'opinió de Mike McCahill en la seva crítica a The Guardian, 'Joel Edgerton aplica la mateixa seguretat i atenció als detalls que mostra als seus projectes d'actuació'. 'Un exercici d'estil sense trets excel·lents, però on tot està al seu lloc, amb una posada en escena elegant i interpretacions esplèndides', segons el punt de vista de Jordi Batlle a Fotogramas.

## Nominacions i premis

Joel Edgerton va rebre el Premi a la millor interpretació masculina en la 48a edició de Sitges - Festival Internacional de Cinema Fantàstic de Catalunya 2015.

## Referències

* ↑ «The Gift» (en anglès). IMDB. [Consulta: 13 abril 2020].
* ↑ «Fitxa tècnica The Gift de Joel Edgerton». Sitges Festival de Cinema. [Consulta: 14 abril 2020].
* ↑ «El regal». Ésadir.cat. [Consulta: 13 abril 2020].
* ↑ Press, Europa. «Joel Edgerton convence en Sitges en su debut como director con 'The Gift'» (en castellà), 10-10-2015. [Consulta: 13 abril 2020].
* ↑ «Eduard Grau: "Fer 'Un hombre soltero' de Tom Ford em va canviar la vida"». Eix Diari. [Consulta: 13 abril 2020].
* ↑ «The Gift» (en anglès). Box Office Mojo. [Consulta: 13 abril 2020].
* ↑ «The Gift (2015)» (en anglès). Rotten tomatoes. [Consulta: 13 abril 2020].
* ↑ McCahill, Mike «The Gift review – a sly thriller of social transgressions» (en anglès). The Guardian, 06-08-2015. ISSN: 0261-3077.
* ↑ Caminal, Por Jordi Batlle. «El regalo (2015)» (en espanyol europeu). Fotogramas, 13-10-2015. [Consulta: 13 abril 2020].
* ↑ «'The Invitation' es proclama guanyadora de Sitges 2015». Sitges.Festival Internacional de Cinema Fantàstic de Catalunya, 17-10-2015. [Consulta: 14 abril 2020].

## Enllaços externs

* STX Films The Gift Arxivat 2020-03-09 a Wayback Machine. (anglès)
* The Gift (2015) (Trailer oficial Blumhouse Productions) a YouTube (anglès)